open-index/open-wikipedia-markdown huggingface dataset:
Ȟ

ალტ=Latin Capital and Lowercase letter H with caron|მინი| ლათინური დიდი და პატარა ასო H კარონით
**Ȟ**, **ȟ** (H კარონით) — ლათინური ანბანის ასო. გამოიყენება ფინურ კალო ენასა და ლაკოტა ენაში. პირველში იგი წარმოადგენს ყრუ ველურ ფრიკატივს [x], მეორეში კი — ყრუ უვულარუს ფრიკატივს [χ].

## სქოლიო 
კატეგორია:ლათინური ანბანი
ქლოროფილუმი

**ქლოროფილუმი** () — სოკოების გვარი ქამასებრთა ოჯახისა.  ტიპური სახეობაა *Chlorophyllum molybdites*. 2019 წლის მონაცემებით გვარში ერთიანდებოდა 28 სახეობა. გვარში არის როგორც შხამიანი, ისევე საჭმელად ვარგისი სახეობები, მაგალითად, როგორიცაა რბილობწითელა წეროსწვივა.

ქუდი სქელხორცოვანია, ბორცვაკით ცენტრში. ზედაპირი ქერცლოვანი. რბილობი — მოთეთრო ან მოვარდისფრო, გაჭრისას ფერს იცვლის. ჰიმენოფორი — ფირფიტებიანი, თავისუფალი, საყელოთი, ხშირი, მოთეთრო, მოგვიანებით მომწვანო ან მწვანე და არათანაბარი. სოკოს ფეხი — ცილინდრული, ცენტრალური, ასაკთან ერთად ძირში ბოლქვისებურად გაგანიერებული. საყელო ფართე და მოძრავია. სპორების მტვერი — მწვანე. სპორები — ფართოელიფსისებრი ან ოვალურ-კვერცხისებრი.

## გალერეა

ფაილი:Chlorophyllum_molybdites.jpg|*Chlorophyllum molybdites*
ფაილი:Chlorophyllum_hortense_369378.jpg|*Chlorophyllum hortense*
ფაილი:2011-05-01_Chlorophyllum_rachodes_(Vittadini)_Vellinga_144047.jpg|*Chlorophyllum nothorachodes*

## რესურსები ინტერნეტში
*ქლოროფილუმი ჩრდილოეთ ამერიკაში (დაარქივებული)

## სქოლიო
კატეგორია:ქლოროფილუმი
კატეგორია:სოკოების გვარები
კონსტანტინოს დასკალაკისი

**კონსტანტინოს დასკალაკისი**  (;  დ. 29 აპრილი, 1981) —  ბერძენი მეცნიერი,   MIT-ის ელექტროინჟინერიისა და კომპიუტერული მეცნიერების დეპარტამენტის პროფესორი და MIT კომპიუტერული მეცნიერებისა და ხელოვნური ინტელექტის ლაბორატორიის წევრი.  2018 წელს მიენიჭა როლფ ნევანლინას პრემია და გრეის მიურეი ჰოპერის ჯილდო.

## ადრეული პერიოდი და განათლება
დასკალაკისი დაიბადა ათენში 1981 წლის 29 აპრილს. მისი ბებია და ბაბუა წარმოშობით კრეტადან იყვნენ, სადაც ბავშვობაში ხშირად ისვენებდა. ჰყავს უმცროსი ძმა, ნიკოლაოსი. როდესაც დასკალაკისი მესამე კლასში იყო, მამამ შეუძინა Amstrad CPC, რომელთანაც დასკალაკისი მთელ ღამეებს ათენებდა, ცდილობდა გაეგო, როგორ მუშაობდა მოწყობილობა.

კონსტანტინოსი სწავლობდა ვარვაკეოს უმაღლეს სკოლაში და დაამთავრა ბაკალავრიატი ათენის ეროვნულ ტექნიკურ უნივერსიტეტში, სადაც 2004 წელს მიიღო დიპლომი ელექტრო და კომპიუტერული ინჟინერიაში. დაიცვა საბაკალავრო დისერტაცია „გრაფიკულ თამაშებში ნეშის სუფთა წონასწორობის არსებობის შესახებ ლაკონური აღწერილობით“, სტატის ზახოსის ხელმძღვანელობით. როგორც ბაკალავრიატის კურსდამთავრებულმა, დასკალაკისმა, დაიმსახურა მაქსიმალური ქულები ყველა საგანში, გარდა ერთისა, სასწავლებლის ისტორიაში ეს პირველი შემთხვევა იყო.  ტექნიკური და კომპიუტერული მეცნიერების ინტერფეისში". ასევე დაიმსახურეს სამრეწველო და გამოყენებითი მათემატიკის საზოგადოების (SIAM) გამორჩეული სტატიის პრიზი.

2015 წლის მაისში დაინიშნა MIT-ის პროფესორად.

კონსტანტინოსი კვლევითი ცენტრის „Archimedes AI“  თანადამფუძნებელი და მთავარი მეცნიერია. 

## ჯილდოები
კონსტანტინოს დასკალაკისს მიენიჭა 2008 წლის ACM სადოქტორო დისერტაციის ჯილდო ქცევის გაგების გაღრმავებისთვის ურთიერთდამოკიდებული ინდივიდების რთულ ქსელებში, როგორიცაა ინტერნეტი. დისერტაცია ნეშის წონასწორობის გამოთვლითი სირთულის შესახებ გვთავაზობს ახალ, ალგორითმულ პერსპექტივას თამაშის თეორიისა და ნეშის წონასწორობის კონცეფციის შესახებ. ამ ნამუშევრისთვის ასევე დაჯილდოვდა 2008 წლის „Kalai Prize“ გამორჩეული სტატიებისთვის კომპიუტერული მეცნიერებისა და თამაშების თეორიის ინტერფეისში, ქრისტოს პაპადიმიტრიუსთან და პოლ გოლდბერგთან ერთად. 

2018 წელს დასკალაკისს მიენიჭა ნევანლინას პრიზი „ბაზრების, აუქციონების, წონასწორობისა და სხვა ეკონომიკური სტრუქტურების ფუნდამენტური პრობლემების გამოთვლითი სირთულის გარდაქმნისთვის“.  ასევე მიიღო Simons Foundation Investigator-ის ჯილდო თეორიულ კომპიუტერულ მეცნიერებებში, ჯილდო განკუთვნილია „გამოჩენილი მეცნიერებისთვის ყველაზე პროდუქტიულ წლებში“, ადამიანებისთვის, რომლებიც არ თმობენ ლიდერობას ამ სფეროში.

კონსტანტინოსი დასახელდა ACM Fellows-ის 2022 წლის გამარჯვებულად ნომინაციაში „თამაშის ალგორითმული თეორიის, მექანიზმების დიზაინის, ქვეწრფივი ალგორითმებისა და თეორიული მანქანური სწავლების ფუნდამენტური წვლილისთვის“. 

## სქოლიო
კატეგორია:დაბადებული 29 აპრილი
კატეგორია:დაბადებული 1981
კატეგორია:ბერძენი მათემატიკოსები
კატეგორია:მეცნიერება და ტექნოლოგიები ადგილმდებარეობის მიხედვით
კატეგორია:ინფორმატიკა ქვეყნების მიხედვით
კატეგორია:თანამედროვე ადამიანი
კატეგორია:ცოცხალი ადამიანები
ვატიკანის კონსტიტუცია

**ვატიკანის ქალაქ-სახელმწიფოს ფუნდამენტური კანონი** () — ვატიკანის სამოქალაქო პირების ძირითადი მარეგულირებელი სამართლებრივი დოკუმენტი. ფუნდამენტური კანონი არსებობს 1929 წლიდან.

## ისტორია
ფუნდამენტური კანონი პირველად 1929 წლის 7 ივნისს გამოქვეყნდა, პიუს XI-ის ავტორიტეტით.

2000 წლის 26 ნოემბერს რომის პაპმა იოანე პავლე II-მ ფუნდამენტური კანონის ახალი ვერსია გამოაქვეყნა, რომელიც 2001 წლის 22 თებერვალს, წმინდა პეტრეს ტახტის დღესასწაულზე, შევიდა ძალაში და სრულად ჩაანაცვლა ვატიკანის ქალაქ-სახელმწიფოს 1929 წლის 7 ივნისის ფუნდამენტური კანონი. ყველა ნორმა, რომელიც ახალ ფუნდამენტურ კანონთან არ თავსდებოდა, გაუქმდა. 

2023 წლის 13 მაისს პაპმა ფრანცისკემ ფუნდამენტური კანონის ახალი ვერსია გამოაქვეყნა,

## იხილეთ აგრეთვე
*კონსტიტუციონალიზმი

## დამატებითი საკითხავი
* 
* 
* 

## რესურსები ინტერნეტში
* 1929 version (in Italian) (in the *AAS* supplement, pp. 2-5 and 34-37 of the PDF)
* 2000 version; also here (in Italian) (in English) (in the *AAS* supplement, pp. 1054-64 of the PDF)
* 2023 version (in Italian)
* 

## სქოლიო
კატეგორია:2000 წელი სამართალში
კატეგორია:1929 წელი სამართალში
კატეგორია:2023 წელი სამართალში
კატეგორია:ვატიკანის მთავრობა
კატეგორია:ვატიკანის სამართალი
კატეგორია:კონსტიტუციები ქვეყნების მიხედვით
ბეღლის თეატრები ლიეტუვაში

მინი| ბეღელი მარგიონისში, სადაც განთავსებულია თეატრი
**ბეღლის თეატრი** () — ლიეტუვაში სამოყვარულო თეატრის წარმოდგენების და მუსიკალური კონცერტების ბეღლებში დადგმის ლიეტუვური ტრადიცია.

პრაქტიკა წარმოიშვა ლიეტუვის ეროვნული აღორძინების დროს (XIX საუკუნის ბოლო-პირველი მსოფლიო ომი), როდესაც ლიეტუვა რუსეთის იმპერიის ნაწილი იყო და ლიეტუვურ ენასა და კულტურას ავიწროებდნენ. 1918 წლის შემდეგ, როდესაც ლიეტუვა დამოუკიდებელი გახდა, ტრადიცია შეწყდა, გარდა ვილნიუსის რეგიონისა, რომელიც შევიდა პოლონეთის მეორე რესპუბლიკაში.

ტრადიცია აღდგა ომთაშორის ლიეტუვაში. 1929 წელს დაარსდა ბეღლის თეატრი სოფელ მარგიონისში. იქ სპექტაკლების დადგმის ტრადიცია აღდგა 1970-1980-იან წლებში და დღემდე გრძელდება. ბეღლის თეატრალური ფესტივალები იმართება სხვადასხვა ადგილას, მათ შორის კურტუვენაის რეგიონალურ პარკში
 1983 წელს აგლუონენაის ბეღლის თეატრი შეიქმნა ადგილობრივი კოლმეურნეობის თავმჯდომარისა და ლიეტუვის სახელმწიფო კონსერვატორიის კლაიპედას განყოფილების ხალხური თეატრის სარეჟისორო ფაკულტეტის სტუდენტების ინიციატივით (პროფესორი პეტრას ბიელსკისი).

ბეღლის თეატრის ტრადიციას ასევე ინახავს ლიეტუვის კულტურის სახლი პუნსკში და სეინიში, პოლონეთში.

ლიეტუვის ბეღლის თეატრალური საზოგადოება () ოფიციალურად დარეგისტრირდა 1991 წელს. 

## ლიტერატურა
* 

## სქოლიო 
კატეგორია:ლიეტუვის ისტორია
კატეგორია:ლიეტუვის თეატრები
გენადი ბურჭულაძე

**გენადი ბურჭულაძე** (დ.  11 აპრილი, 1940, ოზურგეთი — გ. 14 მაისი, 2006) — ქართველი ენათმეცნიერი, მეცნიერი, პედაგოგი, ფილოლოგი.

## ბიოგრაფია
1968 წელს დაამთავრა თბილისის სახელმწიფო უნივერსიტეტის ფილოლოგიის ფაკულტეტი.

სამეცნიერო მოღვაწეობას ეწეოდა არნოლდ ჩიქობავას სახელობის ენათმეცნიერების ინსტიტუტში, პედაგოგიურს ცხინვალის პედაგოგიური ინსტიტუტის (ქალაქი გორი) ქართული ენისა და ლიტერატურის კათედრაზე. მისი ძირითადი შრომები ეხება ლაკურ–დარგუულ და ხუნძურ–ანდიურ–დიდოურ ენათა ისტორიულ ფონეტიკას, მორფოლოგიასა და ლექსიკას. ქართული გრამატიკის საკითხებს ეძღვნება: „ინტერესის მიცემითის შესახებ ქართულში“ (1978), „ერთგვარშემასმენლიანი შერწყმული წინადადების შესახებ ქართულში“ (1978), და სხვ. მისი საგანგებო კვლევების საგანია იბერიულ–კავკასიურ ენათა საერთო ლექსიკა, როგორც ამ ენათა შორის რეგულარული სახის კანონზომიერი ბგერათშესატყვისობების დადგენის ერთადერთი წყარო. ქართველური და მთის იბერიულ–კავკასიურ ენათა სპეციალისტი. გამოქვეყნებული აქვს 350-მდე ნაშრომი, მათ შორის სამი მონოგრაფია. ფილოლოგიის მეცნიერებათა დოქტორი (1982), პროფესორი (1987).

1970 წელს დაიცვა საკანდიდატო დისერტაციის თემა – „სახელთა ბრუნვა ლაკურ ენაში“, 1981 წელს დაიცვა სადოქტორო დისერტაციის თემა – „პიროვანი უღვლილების ჩამოყალიბება ლაკურ ენაში“.

## ჯილდოები
* 2005 – არნოლდ ჩიქობავას სახელობის პრემია
* 2000 – ღირსების ორდენი

## ბიბლიოგრაფია
* შეიცან თავი შენი (ავტორი) თბილისი, ქართული ენა, 2003 214გვ.
* პირის დაბოლოებათა წარმომავლობა ლაკურში (ავტორი) თბილისი, ქართული ენა, 2002 198გვ.
* ზმნური სიტყვაწარმოება ლაკურ ენაში (ავტორი) თბილისი, მეცნიერება, 1993 128გვ.
* ლაკური ზმნა: დრო–კილოთა სისტემა (ავტორი) თბილისი, მეცნიერება, 1987 177გვ.

## ლიტერატურა
* საქართველო: ენციკლოპედია: ტ.I თბ., 1997 გვ.508; წიგნი ღირსებისა: ტ. 5 / შემდგ.: თამაზ ყიფიანი (რედ.), თენგიზ გაჩეჩილაძე, გურამ სიმონიშვილი თბ., 2003 გვ.109

## რესურსები ინტერნეტში
## სქოლიო
კატეგორია:დაბადებული 11 აპრილი
კატეგორია:დაბადებული 1940
კატეგორია:გარდაცვლილი 14 მაისი
კატეგორია:გარდაცვლილი 2006
კატეგორია:ქართველი ენათმეცნიერები
კატეგორია:ქართველი პედაგოგები
კატეგორია:ქართველი ფილოლოგები
კატეგორია:თბილისის სახელმწიფო უნივერსიტეტის კურსდამთავრებულები
რომან ლაბაძე

**რომან ლაბაძე** (დ. 1935, ჭიათურა — გ. 2009) — ქართველი ექიმი.

## ბიოგრაფია
დაამთავრა თბილისის სახელმწიფო სამედიცინო ინსტიტუტის სამკურნალო ფაკულტეტი.

ხუთი წელი ქუთაისის ავტოქარხნის მედსანნაწილისა და მეოთხე საავადმყოფო–პოლიკლინიკის გაერთიანების ექიმი თერაპევტი იყო. 1966 წელს თბილისში გადავიდა, თსსუ–ს კლინიკურ ორდინატურაში, სერგო კობალაძისა და გურამ გურგენიძის ხელმძღვანელობით გაიარა ჰოსპიტალური თერაპიისა და ალერგოლოგიის კურსი. ორდინატურის დამთავრების შემდეგ რომან ლაბაძე აკადემიკოს ნ. ყიფშიძის სახელობის რესპუბლიკური კლინიკური საავადმყოფოს ახალდაარსებული ალერგოლოგიური ლაბორატორიის გამგედ დანიშნეს. რამდენიმე წლის შემდეგ ამავე საავადმყოფოს ალერგოლოგიური განყოფილების ექიმი ორდინატორი გახდა, აქვე მუშაობდა გარდაცვალებამდე, 2009 წლამდე. 1983 წელს დაიცვა საკანდიდატო დისერტაცია პოლინოზის შესახებ, 2006 წელს კი მედიცინის დოქტორის აკადემიური ხარისხი მოიპოვა. გამოქვეყნებული აქვს 50–მდე სამეცნიერო ნაშრომი შინაგანი მედიცინისა და კლინიკური ალერგოლოგიის აქტუალურ საკითხებზე, ასევე საინტერესო ნაშრომები ჰემორაგიებზე. ხშირად აქვეყნებდა საინტერესო სტატიებს მედიცინის აქტუალურ საკითხებზე არა მარტო სამედიცინო ჟურნალებში, არამედ პოპულარულ პერიოდულ გამოცემებშიც: „თბილისში“, „სოფლის ცხოვრებაში“. ბევრი დაავადება საქართველოში პირველად მან აღწერა, მათ შორის – რეიტერის დაავადება, აიერზა–არილაგას სინდრომი (შავი ციანოზი), ბუშკეს სინდრომი, ჰემორაგიული კაპილარიტები – იშვიათი ფორმის კაპილარული ტოქსიკოზები. მედიცინის მეცნიერებათა დოქტორი. კლინიცისტ–ალერგოლოგი.

## ჯილდოები
* საქართველოს დამსახურებული ექიმი

## ბიბლიოგრაფია
* ალექსანდრე კანდელაკი : ექიმ-თერაპევტი (ბიოგრაფიული ნარკვევი) (ავტორი) თბილისი, საბჭ. საქართველო, 1972 30გვ.

## ლიტერატურა
* ჟურნალი „ავერსი“ №162: aversi.ge

## რესურსები ინტერნეტში
კატეგორია:დაბადებული 1935
კატეგორია:გარდაცვლილი 2009
კატეგორია:თბილისის სახელმწიფო სამედიცინო ინსტიტუტის კურსდამთავრებულები
კალაფელი

**კალაფელი** (; ) — მუნიციპალიტეტი ესპანეთში, შედის კატალონიის ავტონომიური გაერთიანების ტარაგონის პროვინციის ბაშ-პენედესის კომარკის შემადგენლობაში.  ფართობი — 20,40 კმ². მოსახლეობა — 27 601 კაცი (2020 წ.).

## იხილეთ აგრეთვე
* ტარაგონის მუნიციპალიტეტები

## რესურსები ინტერნეტში
* კალაფელის მუნიციპალიტეტის ოფიციალური საიტი 

## სქოლიო
კატეგორია:ტარაგონის მუნიციპალიტეტები
კომიტანი

**კომიტანის მუნიციპალიტეტი** () ― მუნიციპალიტეტი ჩიაპასის შტატში, მექსიკის სამხრეთ-აღმოსავლეთ ნაწილში. 2020 წლის აღწერის მიხედვით, მუნიციპალიტეტის მოსახლეობა 166 178 ადამიანს შეადგენს, რაც 2010 წლის მაჩვენებელთან შედარებით 17.8%-ით მეტია. მუნიციპალიტეტის ფართობია 981.19 კმ². მოსახლეობის სიმჭიდროვეა 169.4 ადამიანი კმ²-ზე. ტერიტორია შტატის შემადგენლობაში 1849 წლის 31 მარტს შევიდა. მუნიციპალიტეტის ადმინისტრაციული ცენტრია კომიტან-დე-დომინგესი. მექსიკის სტატისტიკისა და გეოგრაფიის ეროვნული ინსტიტუტის კლასიფიკაციით, მუნიციპალიტეტის კოდია 07019.

## იხილეთ აგრეთვე
*ჩიაპასის მუნიციპალიტეტები

## სქოლიო
კატეგორია:ჩიაპასის მუნიციპალიტეტები
ლეონორ გევესლერი

ლეონორ გევესლერი (გერმანული: [lɛoˈnoːʁε ˈgeːvεslɐ]; დ. 15 სექტემბერს, 1977)— ავსტრიელი მწვანე პოლიტიკოსი, რომელიც მუშაობდა მინისტრად კლიმატის მოქმედების, გარემოს დაცვის, ენერგეტიკის, მობილობის, ინოვაციებისა და ტექნოლოგიების საკითხებში ნეჰამერის მთავრობაში.

## ადრეული ცხოვრება
**განათლება**

გევესლერმა მიიღო პოლიტიკური მეცნიერების ხარისხი (BA) ვენის უნივერსიტეტში.

## პოლიტიკური კარიერა
2014 წლიდან 2019 წლამდე გევესლერი მუშაობდა ავსტრიის უმსხვილეს გარემოსდაცვით საქველმოქმედო და ლობისტური ჯგუფ Global 2000-ში ხელმძღვანელად. ამ თანამდებობაზე იგი მხარს უჭერდა პოპულარულ კამპანიას მოძველებული საბჭოთა პერიოდის მოძველებული ატომური ელექტროსადგურის გაფართოების წინააღმდეგ [საჭიროა განმარტება] მეზობელ სლოვაკეთში, ავსტრიის საზღვრიდან სულ რაღაც 100 კილომეტრში. 2019 წლის ავსტრიის საკანონმდებლო არჩევნების შემდეგ კოალიციური მთავრობის შესახებ მოლაპარაკებებში გევესლერი იყო მწვანეთა პარტიის დელეგაციის წევრი. გევესლერმა აძლევდა მათ მხარდაჭერას და ამას მოჰყვა, რომ შერიგებოდა შესაძლებლობას ყველაფრის ცდის გარეშე. თუმცა, ამ გადაწყვეტილებამ იგი სადავო ლეგალურ ნაცრისფერ ზონაში მოათავსა ავსტრიის ფედერალური შტატისა და მისი კოალიციის პარტნიორების, მემარჯვენე ცენტრისტული ავსტრიის სახალხო პარტიის (ÖVP) წინააღმდეგობის გამო. 

გევესლერის კენჭისყრის შემდეგ, ავსტრიის სახალხო პარტიამ შეიტანა სარჩელი მის წინააღმდეგ, დაადანაშაულა იგი თანამდებობის დარღვევაში და გამოაცხადა საჩივარი ევროპის იუსტიციის სასამართლოში (ECJ) გევესლერის კანონის კენჭისყრის ბათილად ცნობის შესახებ. მიუხედავად იმისა, რომ ECJ-ის საჩივრის გავლენა საეჭვო იყო, სამსახურებრივი უფლებამოსილების დარღვევის გამო მსჯავრდებული შეიძლება 10 წლამდე თავისუფლების აღკვეთას ითვალისწინებდეს.

2022 წელს ავსტრიის მთავრობამ შეიტანა იურიდიული გამოწვევა, რათა ევროკავშირს არ შეეტანა ბირთვული ენერგია მწვანე ინვესტიციების კატეგორიაში. ლეონორ გევესლერმა თქვა, რომ კატეგორიზაცია იყო „გამწვანება“. კატეგორიზაციის დამცველები თვლიან ბირთვულ ენერგიას, რომელიც წარმოქმნის ნახშირბადის დაბალ ემისიებს ენერგიის ბევრ წყაროსთან შედარებით, როგორც სათბურის გაზების ემისიების შემცირების გასაღები.</ref

## სქოლიო
კატეგორია:ცოცხალი ადამიანები
თბილისის 55-ე საჯარო სკოლა

**თბილისის 55-ე საჯარო სკოლა** (სრული სახელი — სსიპ - ქალაქ თბილისის №55 საჯარო სკოლა) — ქალაქ თბილისის ზოგადსაგანმანათლებლო დაწესებულება. მოსწავლეთა რაოდენობაა - 1696. მასწავლებელთა რაოდენობა — 103. მდებარეობს თბილისში, ვაკე-საბურთალო, ი. ჭავჭავაძის გამზირი № 38.

## რესურსები ინტერნეტში
* სსიპ - ქალაქ თბილისის №55 საჯარო სკოლა  – სკოლების პორტალი

055
Minecraft (ფილმი)

**Minecraft** — რეჟისორ ჯარედ ჰესის 2025 წლის ფილმი (სათავგადასავლო, კომედია, ფენტეზი). დაფუძნებულია Mojang Studios-ის 2011 წელს გამოშვებულ ვიდეო თამაშზე „Minecraft“. მთავარ როლებს ასრულებენ: ჯეისონ მომოა, ჯეკ ბლექი, დენიელ ბრუკსი, ემა მაიერსი და სებასტიან ჰანსენი. ფილმში 4 ადამიანი პორტალის გამოყენებით მოხვდება კუბურ სამყაროში, სადაც შეხვდებიან ხელოსანს სახელად სტივი. ისინი ერთად ერთვებიან საინტერესო თავგადასავალში, და ცდილობენ იპოვონ გზა რეალურ სამყაროში დასაბრუნებლად.

ფილმის პრემიერა შედგა 2025 წლის 30 მარტს ლესტერის მოედანზე, ლონდონში, ხოლო მსოფლიოს მაშტაბით კინოთეატრებში გამოვიდა 4 აპრილს. Minecraft-ის ბიუჯეტი იყო 150 მილიონი დოლარი და გამოიმუშავა 351 მილიონი დოლარი. Minecraft გახდა 2025 წლის მე-4 ყველაზე შემოსავლიანი ფილმი და ყველა დროის მე-9 ყველაზე შემოსავლიანი ვიდეოთამაშზე დაფუძნებული ფილმი.

## რესურსები ინტერნეტში
*ოფიციალური ვებსაიტი

## სქოლიო
კატეგორია:ინგლისურენოვანი ფილმები
კატეგორია:ამერიკული ფილმები
კატეგორია:2025 წლის ფილმები
კატეგორია:ჯარედ ჰესის ფილმები
Fighting Nerds

მინი
**Fighting Nerds** —  შერეული საბრძოლო ხელოვნების (MMA) გუნდი და დარბაზი, რომლის შტაბ-ბინაც მდებარეობს სან-პაულუში, ბრაზილიაში. *Fighting Nerds*-ის მებრძოლები ცნობილები არიან თავიანთი სათვალეებით, რომლებიც ცენტრში წებოვანი ლენტითაა დამაგრებული.
## ისტორია
Fighting Nerds დაარსდა 2014 წელს კაიო ბორალოსა და მისი მწვრთნელის პაბლო სუკუპირას მიერ. ბორალო თავდაპირველად იყო გრაპლერი და შეხვდა სუკუპირას, რათა გაეწრთვნა დარტყმის ტექნიკაში. სუკუპირამ აღნიშნა, რომ ბორალოს მსგავსად მასაც ურჩევნია ბრძოლის დროს დაეყრდნოს  მონაცემებზე დაფუძნებულ ანალიტიკურ მიდგომას. შეთანხმების შემდეგ ორივემ ერთობლივად ააშენა დარბაზი, შეღებეს კედლები, დაამონტაჟეს რინგი და ა.შ.

გუნდი ნელ-ნელა გაფართოვდა. *Fighting Nerds*-ს შეუერთდნენ დემიან მაია (გრაპლინგის მწვრთნელი), ვაგნერ მოტა და ბრაზილიელი ვეტერანი მებრძოლი ფლავიო ალვარო. ალვარო თავდაპირველად მერყეობდა და დიდ თანხას ითხოვდა გუნდისაგან, მაგრამ დარბაზში წასვლისა და მებრძოლებთან საუბრის შემდეგ, მან თქვა, რომ ფულს მოითხოვდა მას შემდეგ, როცა ისინი ვარსკვლავები გახდებოდნენ.

გუნდის დამფუძნებლებმა უარი თქვეს ყალბი „ქუჩის ავტორიტეტის" ფაბრიკაციაზე და არ უარყვეს თავიანთი ნერდული წარსული. ბორალოს უყვარდა სკოლა. ის თანატოლებს მათემატიკასა და ქიმიაში ამეცადინებდა. სუკუპირა მუშაობდა ოფისში, მარკეტინგულ სააგენტოში, მან სამსახური დატოვა, რადგან თავისმა კოლეგებმა თქვეს, რომ სუკუპირას იდეები ძალიან უცნაური იყო. ამ ცხოვრებისეულმა გამოცდილებამ მიიყვანა ისინი სახელწოდებამდე *Fighting Nerds*.  

*Fighting Nerds* -  ბრენდი ყველაზე მეტად ცნობილია თავისი სავიზიტო შავი პლასტმასის სათვალეებით, რომლებსაც არ აქვთ ლინზები. მას ატარებენ კლუბის მებრძოლები, კუთხის წარმომადგენლები. ზოგჯერ ოქტაგონში ინტერვიუების დროს  ჯო როგანსა და დენიელ კორმიესაც კი უკეთიათ *Fighting Nerds*-ის  სიმბოლური სათვალეები. UFC-მ, რომელიც ძალიან ზღუდავს რეკვიზიტებს, დაამტკიცა სათვალეები მას შემდეგ, რაც სუკუპირამ დაარწმუნა ისინი, რომ ეს მხოლოდ გუნდის ლოგო იყო. სათვალეების მეშვეობით ისინი ცდილობენ, აჩვენონ, რომ მებრძოლები ჭკვიანები არიან; მათ შეუძლიათ ფიქრი კრიტიკულ სიტუაციებში. ბორალომ განაცხადა, იყო დრო, როცა მას  დასცინოდნენ სახელისა და გარეგნობის გამო ბრაზილიის რეგიონულ სცენაზე. ამ ამბავში კი სათვალეებს საკუთარი სიმბოლური დანიშნულება ჰქონდა, მაგრამ დროის გასვლის შემდეგ აღნიშნული მდგომარეობა აბსოლუტურად შეცვლილია. ახლა ბორალოს ყველა პატივს სცემს. 
## ცნობილი მებრძოლები
*კაიო ბორალო
**MMA Junkie* - 2024 წლის საუკეთესო დარბაზი

## სქოლიო
კატეგორია:შერეული საბრძოლო ხელოვნება
კატეგორია:სპორტთან დაკავშირებული სიები
კატეგორია:2014 წელი სპორტში
გოგინაანთ საყდარი

**გოგინაანთ საყდარი** — არტიტექტურული ძეგლი თეთრიწყაროს მუნიციპალიტეტის სოფელ საღრაშენში. აგებულია შუა საუკუნეებში. ეკლესია დარბაზულია. 

ეკლესია დგას მდინარე ალგეთის მარცხენა შენაკადის მარცხენა მხარეს. ამჟამად შემორჩენილია მხოლოდ აღმოსავლეთის კედელი. პერანგი კარგად ნათალი ბაზალტის კვადრების ჰქონია. ინტერიერში უხეშად ნათალი ქვაა გამოყენებული. ეკლესიას დარბაზისგან მხრით გამოყოფილი ნაზევარწრიული აფსიდა აქვს, რომელსაც ჩრდილოეთ კედელში სწორკუთხა ნიშა ჰქონია. დარბაზის შუაში თითო წყვილი მძლავრი პილასტრი ყოფილა გაკეთებული. შესასვლელის სამხრეთიდან და დასავლეთიდან ყოფილა.

## რესურსები ინტერნეტში
კატეგორია:თეთრიწყაროს მუნიციპალიტეტის ტაძრები
ყვავილების ხიდი

**ყვავილების ხიდი** () — მასშტაბური დემონსტრაცია, რომელიც რუმინეთისა და მოლდავეთის სსრ-ის გამყოფ მდინარე პრუტის გასწვრივ, 1990 წლის 6 მაისს გაიმართა.

## 1990 წლის 6 მაისი
პირველი ღონისძიება გაიმართა 1990 წლის 6 მაისს. ამ აქციის დროს რუმინეთის მაცხოვრებლებს იმ დღეს, 13:00-დან 19:00 საათამდე, ნებადართული ჰქონდათ მდინარე პრუტის გადაკვეთა და გადასვლა მოლდავეთის საბჭოთა სოციალისტურ რესპუბლიკაში პასპორტისა და ვიზის გარეშე. პრუტზე გამავალი რუმინეთ-მოლდოვის 700 კმ-იანი საზღვრის გასწვრივ შეიქმნა რვა საკონტროლო პუნქტი: მიორკანი-პერერიტა, სტინკა-კოსტეშტი, იასი-სკულენი, უნგენი-უნგენის ხიდი, ალბიცა-ლეუშენი, ფელჩიუ-ციგანკა, ოანჩა-კაჰული და გალაცი-ჯიურჯიულეშტი.

მეორე მსოფლიო ომის შემდეგ მკაცრად კონტროლირებადი საზღვრის ორივე მხარეს მაცხოვრებლები (ორი ათწლეულის განმავლობაში, რომლის წინაც მოლდოვის დიდი ნაწილი რუმინეთის სამეფოს ნაწილი იყო) შეიკრიბნენ მდინარის ნაპირებზე, მათ გადაკვეთეს „წყლის ბერლინის კედლად“ წოდებული საზღვარი, რათა ენახათ ოჯახის წევრები, რომლებიც დიდი ხნის განმავლობაში გაყოფილნი იყვნენ საზღვრით.

მონაწილეთა რაოდენობა დაახლოებით 1,2 მილიონი ადამიანით შეფასდა. უნგენში დაახლოებით 250 000 ადამიანმა გადაკვეთა საზღვარი. დემონსტრაცია, ორგანიზებული იყო კულტურული ლიგის „რუმინელთა ერთიანობისთვის ყველგან“ მიერ, ბუქარესტი-კიშინიოვის კულტურულ საზოგადოებასთან და მოლდოვის სახალხო ფრონტთან თანამშრომლობით, დაიწყო დილით ადრე, როდესაც ათასობით ადამიანი გამოჩნდა რუმინეთის მხარეს ყვავილების თაიგულებით. მონაწილეებმა დაიწყეს ყვავილების სროლა წყალში, რამაც მალე დაფარა მდინარის ზედაპირი, სიმბოლურად შექმნა ხიდი ორ მხარეს შორის. შუადღისას, სამღვდელოების ჯგუფმა აღავლინა Te Deum, რის შემდეგაც ორივე მხარეს ეკლესიის ზარები დიდხანს რეკავდნენ. შემდეგ კიდევ უფრო მეტი ყვავილი გადაყარე მდსინარეში და ხიდზე შეხვედრები დაიწყო. სიტყვები, ლოზუნგები და მოწოდებები არ ყოფილა. მას მოჰყვა ხალხური მუსიკა და თამაშები, სადღესასწაულო სუფრები და მსგავსი აქტივობები, ღონისძიება კი დაახლოებით 18:00 საათზე დასრულდა.

## 1991 წლის 16 ივნისი
ყვავილების მეორე ხიდი გაიმართა 1991 წლის 16 ივნისს. ამჯერად, მოლდოვის მაცხოვრებლებს შეეძლოთ საზღვრის გადაკვეთა საბუთების გარეშე რუმინეთში. Rompres-ის მიერ გამოქვეყნებული ანგარიშის თანახმად, 150 000-ზე მეტმა ადამიანმა ბესარაბიიდან გადაკვეთა საზღვარი სკულენიში იასის ოლქში შესასვლელად. მათ შორის იყო მოლდოვის რესპუბლიკის პარლამენტის წევრების დელეგაცია, რომელსაც ხელმძღვანელობდა კიშინიოვის მერი ნიკოლაე კოსტინი.

## რესურსები ინტერნეტში
* "Podul de flori – prima deschidere a frontierelor dintre România și Republica Moldova" ("The Bridge of Flowers – First Border Crossing Opened between Romania and the Republic of Moldova", in *Jurnalul de Botoșani și Dorohoi*, May 7, 2005
* "Podul de flori", tvr.ro, with footage of the event

## სქოლიო
კატეგორია:მოლდოვის ისტორია
კატეგორია:რუმინეთის ისტორია (1989-დღემდე)
კატეგორია:მოლდავეთის სსრ
აგულიანა

**აგულიანა** (; ) — მუნიციპალიტეტი ესპანეთში, შედის კატალონიის ავტონომიური გაერთიანების ხერონის პროვინციის ალტ-ემპორდის კომარკის შემადგენლობაში.  ფართობი — 27,70 კმ². მოსახლეობა — 863 კაცი (2020 წ.).

## იხილეთ აგრეთვე
* ხერონის მუნიციპალიტეტები

## რესურსები ინტერნეტში
* აგულიანის მუნიციპალიტეტის ოფიციალური საიტი 

## სქოლიო
კატეგორია:ხერონის მუნიციპალიტეტები
ლა-ესპულგა-დე-ფრანკოლი

**ლა-ესპულგა-დე-ფრანკოლი** (; ) — მუნიციპალიტეტი ესპანეთში, შედის კატალონიის ავტონომიური გაერთიანების ტარაგონის პროვინციის კონკა-დე-ბარბერის კომარკის შემადგენლობაში.  ფართობი — 57,2 კმ². მოსახლეობა — 3736 კაცი (2020 წ.).

## იხილეთ აგრეთვე
* ტარაგონის მუნიციპალიტეტები

## რესურსები ინტერნეტში
* ლა-ესპულგა-დე-ფრანკოლის მუნიციპალიტეტის ოფიციალური საიტი 

## სქოლიო
კატეგორია:ტარაგონის მუნიციპალიტეტები
ჯადოქრების ბორცვი

[მინი| [1979 წლის ქანდაკება "ლუციფერი და ჯოჯოხეთის კარიბჭეები" - შესრულებული რაიმუნდასისა და ანიცენტას პუშკორიუსის მიერ]]
**ჯადოქრების ბორცვი** () — გარე ქანდაკებების გალერეა ლიეტუვაში, იუოდკრატესთან ახლოს.

ბორცვი მდებარეობს ტყიან ქვიშის დიუნზე კურონის ლაგუნის დასავლეთით დაახლოებით 0,5 კილომეტრში, ლიეტუვის ზღვისპირა მარშრუტზე. გალერეა 1979 წლიდან არსებობს, რამდენჯერმე გაფართოვდა და ახლა მოიცავს დაახლოებით 80 ხის ქანდაკებას სხვადასხვა ბილიკთან ერთად. მხატვრების ინსპირაცია იყო ხეზე კვეთის ხანგრძლივი ტრადიცია სამოგიტიაში დ იონინის ზეიმი, რომელიც იმართებოდა ბორცვზე. ნამუშევრები ასახავს ლიეტუვური ფოლკლორისა და წარმართული ტრადიციების გმირებს.

პარკში რეგულარულად იმართება ხეზე კვეთის სიმპოზიუმები და ემატება ახალი ნამუშევრები. შესვლა უფასოა.

## რესურსები ინტერნეტში 
* ნერინგას ოლქის საიტი 
* აღწერა 
* ლიეტუვის ზღვისპირა მარშრუტი 

კატეგორია:ლიეტუვური კულტურა
კატეგორია:წარმართობა
თეოპეტრის მღვიმე

250px|მინი|თეოპეტრის კლდე
**თეოპეტრის მღვიმე** — კირქვის მღვიმე, რომელიც მდებარეობს სოფელ თეოპეტრაში, მეტეორის მუნიციპალიტეტი, თესალია, საბერძნეთი. ის განლაგებულია კირქვის კლდოვანი ფორმაციის ჩრდილო-აღმოსავლეთ მხარეს, კალამბაკადან 3 კმ-ის (2 მილის) სამხრეთით. ეს ადგილი სულ უფრო მნიშვნელოვანი ხდება, რადგან ადამიანის არსებობა დადასტურებულია შუა და ზედა პალეოლითის, მეზოლითის, ნეოლითის და შემდგომი პერიოდების ყველა ეტაპზე, რაც აკავშირებს პლეისტოცენს ჰოლოცენთან.

## თეოპეტრის კლდე
რადიოკარბონული მტკიცებულებები აჩვენებს ადამიანის არსებობას სულ მცირე 50,000 წლის წინ.

თეოპეტრის მღვიმე შეიცავს საბერძნეთის ერთ-ერთ უგრძეს არქეოლოგიურ თანმიმდევრობას, რომელიც მოიცავს შუა და ზედა პალეოლითის, ასევე მეზოლითის და ნეოლითის კულტურულ ნარჩენებს. ჩანაწერებმა აჩვენა მნიშვნელოვანი პალეოგარემოს მონაცემები, რომლებიც ეფუძნება სედიმენტურ თვისებებსა და ბოტანიკურ ნარჩენებს.

აღმოჩენებს შორისაა ადამიანის მიერ აშენებული ქვის კედელი, რომელიც დღესაც დგას და აშენებულია დაახლოებით ძვ. წ. 21 000 წელს. ეს არის ადამიანის მიერ შექმნილი სტრუქტურის უძველესი ცნობილი მაგალითი. სავარაუდოდ, კედელი აშენდა მისი მაცხოვრებლების ცივი ქარებისგან დასაცავად უკანასკნელი გამყინვარების პერიოდის პიკზე.

გეოლოგიურად, კირქვის კლდის ფორმირება დათარიღებულია ზედა ცარცულ პერიოდში, ძვ. წ. 135-65 მილიონი წლით 

## არქეოგენეტიკა
2016 წელს მკვლევარებმა წარმატებით ამოიღეს დნმ თეოპეტრის მღვიმეში დაკრძალული ორი ინდივიდის წვივის ძვლიდან. ორივე ინდივიდი აღმოაჩინეს მეზოლითის დაკრძალვის კონტექსტში და ცალ-ცალკე დაათარიღეს ძვ. წ. 7288-6771 და ძვ. წ. 7605-7529 წლებით. აღმოჩნდა, რომ ორივე ინდივიდი მიეკუთვნებოდა ჰაპლოჯგუფ K1c-ს.

## წვდომა
მღვიმე მდებარეობს სოფელ თეოპეტრის ცენტრიდან ჩრდილოეთით, ფეხით სავალ მანძილზე. თეოპეტრის მღვიმის მუზეუმი (ბერძნულად: Μουσείο Σπηλαίου Θεόπετρας) მდებარეობს სოფელში.

## სქოლიო
კატეგორია:საბერძნეთის მღვიმეები
კატეგორია:საბერძნეთის გეოგრაფია
კატეგორია:მღვიმეები ანბანის მიხედვით
ბეილერბეის მეჩეთი (ედირნე)

**ბეილერბეის მეჩეთი** () — მეჩეთი თურქეთის ქალაქ ედირნეში.

## ისტორია 
ბეილერბეის მეჩეთი 1429 წელს, ოსმალეთის იმპერიის რუმელიის პროვინციის მმართველის, სინან-ფაშას მიერ აშენდა. მეჩეთი, რომელიც წარმოადგენს მრავალკუთხა და ერთგუმბათოვან ნაგებობას გვერდითი სივრცეებით (კუთხოვანი), მდებარეობს ბეილერბეის სამეჩეთო კომპლექსში. წარმოადგენს „T“ გეგმიურ სტრუქტურის მნიშვნელოვან მაგალითს.

## სქოლიო
კატეგორია:თურქეთის მეჩეთები
აღჩალის ტბა

**აღჩალის ტბა** () — ჭაობიანი ტბა აზერბაიჯანში. მდებარეობს მუღანის ვაკის სამხრეთ-აღმოსავლეთ ნაწილში.

## წარმოშობა 
ტბა 1896 წელს, როდესაც მდინარე არაქსმა დატბორა მუღანის ვაკე, მაშინ წარმოიქმნა. მასთან ერთად ასევე წარმოიქმნა მაჰმუდჩალის და ჯავადჩალის ტბები. ამჟამად, მაჰმუდჩალის ტბა ჭაობს წარმოადგენს, თუმცა, თავის დროზე ორი ნაწილისაგან შედგებოდა — მაჰმუდჩალისა და აღჩალის ტბებისაგან. ამგვარად, ტერიტორიაზე ორი აღჩალის ტბა წარმოიქმნა. ადრე ტბა მდინარე არაქსის ადიდების დროს ივსებოდა. ახლა კი ტბა მუღანის სარწყავი არხის და მდინარე ბოლგარჩაის ნარჩენი წყლით ივსება. ტბის ჰიდრონიმი წარმოიქმნება სიტყვებიდან *„ağ“* (*აღ*) და *„çala“* (*ჩალა*), რაც ერთობლიობაში ნიშნავს — დაბლობი ადგილი, ღრმული, ხეობა, ჭა, დაუმუშავებელი ადგილი, წვიმისა და მდინარის წყლით ავსებული დაბლობი. ზოგიერთი მკვლევარი ამბობს, რომ ეს ჰიდრონიმი დაკავშირებულია წყლის ხარისხთან. ზოგიერთი სხვა მკვლევარი ამას მიაწერს იმ ფაქტს, რომ ზაფხულში წყლის დონის დაწევასთან ერთად, თეთრი მარილიანი მიწა ჩნდება. წყაროები მიუთითებენ, რომ მხოლოდ სალიანისა და ბილიასუვარის რაიონებში 4 ტბა არსებობს ამ სახელით.

## სქოლიო
კატეგორია:აზერბაიჯანის ტბები
მოლდოვის დამოუკიდებლობის დეკლარაცია

**მოლდოვის დამოუკიდებლობის დეკლარაცია** — დოკუმენტი, რომელიც მოლდოვის რესპუბლიკის პარლამენტმა მიიღო 1991 წლის 27 აგვისტოს, აგვისტოს პუტჩის მცდელობის ჩავარდნის შემდეგ.

## წინაპირობები
დოკუმენტი აცხადებს „ათასწლოვან ისტორიას“ და „შეუწყვეტელ სახელმწიფოებრიობას“ ისტორიულ და ეთნიკურ საზღვრებში, ხოლო ოფიციალურ ენად მოიხსენიებს „რუმინულს“. მოლდოვის რესპუბლიკის დამფუძნებელი აქტის მიღება აღინიშნება როგორც ეროვნული დღე ან დამოუკიდებლობის დღე.

1991 წელს 278 პარლამენტარის მიერ ხელმოწერილი დოკუმენტი დაიწვა 2009 წლის აპრილის მოლდოვის საპარლამენტო არჩევნების წინ საპროტესტო აქციების დროს, თუმცა იდენტური დოკუმენტი 2010 წელს აღადგინეს.

## წინააღმდეგობები
მოლდოვის დამოუკიდებლობის დეკლარაცია მკაფიოდ და პირდაპირ აცხადებს მოლდოვის სუვერენიტეტს დნესტრისპირეთის ტერიტორიაზე, როგორც „ჩვენი ხალხის ისტორიული და ეთნიკური ტერიტორიის შემადგენელ ნაწილზე“. ამან გამოიწვია დაპირისპირება, რადგან აღნიშნულმა რეგიონმა 1990 წელს გამოაცხადა დამოუკიდებლობა მოლდავეთის სსრ-სგან და შექმნა დნესტრისპირეთის მოლდოვის საბჭოთა სოციალისტური რესპუბლიკა (PMSSR); თუმცა იგი არც საბჭოთა კავშირსა და არც მოლდავეთის სსრ-ს არ უცნია ლეგიტიმურ საბჭოთა რესპუბლიკად.

## რესურსები ინტერნეტში
* Declaration of Independence of the Republic of Moldova

## სქოლიო
კატეგორია:მოლდოვის ისტორია
კატეგორია:დამოუკიდებლობის დეკლარაციები
კატეგორია:მოლდავეთის სსრ
კატეგორია:სსრკ-ის დაშლა
ომალოს ეთნოგრაფიული მუზეუმი

**ომალოს ეთნოგრაფიული მუზეუმი** — ეთნოგრაფიული მუზეუმი, რომელიც მდებარეობს სოფელ ზემო (ზედა) ომალოში, საქართველოს თუშეთის რეგიონში. კესელოს თუშური ეთნოგრაფიული მუზეუმი ინახავს თუშეთის მოსახლეობის მიერ გამოყენებულ ტრადიციულ ნივთებს, როგორიცაა სასოფლო-სამეურნეო იარაღები, საყოფაცხოვრებო ნივთები და საბრძოლო იარაღი. მუზეუმის ექსპოზიცია ეძღვნება ადგილობრივი ტრადიციებისა და წეს-ჩვეულებების წარმოჩენას და ასახავს იმას, თუ როგორ ცხოვრობდნენ თუშები წარსულში. ექსპოზიცია ასევე მოიცავს არქეოლოგიურ აღმოჩენებს, როგორიცაა ბრინჯაოს ხანის ცულები და სამკაულები. ახლომდებარე ტურისტული ბილიკი ასევე მოიცავს კესელოს ციხეს.

## იხილეთ აგრეთვე
* თუშები
* კესელოს ციხე
* თუშეთის ეროვნული პარკი

## სქოლიო
კატეგორია:ახმეტის მუნიციპალიტეტის მუზეუმები
კატეგორია:თუშეთი
არაქსის წყალდიდობა (1896)

**არაქსის წყალდიდობა** () — 1896 წელს მდინარე არაქსის კალაპოტიდან გადმოსვლის შედეგად მომხდარი წყალიდიდობა.

## ისტორია 
მდინარე ისტორიის მანძილზე დინების ქვემო ნაწილში მრავალი ცვლილება განიცადა. ვინაიდან მდინარე ძირითადად მთისა და ხეობის ზონებში მიედინება, დინების ქვედა ნაწილში იგი მიედინება დაბლობებში. აქ მდინარის ძალა თითქოს მთლიანად ამოწურულია. ადრე, მდინარე არაქსი პირდაპირ ჩაედინებოდა კასპიის ზღვაში. 

1896 წელს, მდინარე არაქსი ისტორიაში ბოლო 100 წლის ყველაზე ძლიერი წყალდიდობა დაფიქსირდა. წყალდიდობის შედეგად სანაპირო ზოლი ჩამოინგრა, წყლის ნაწილი კი მუღანის დაბლობის გადაკვეთით კასპიის ზღვაში ჩავიდა. ამასთან ერთად მუღანის ვაკე წყალში აღმოჩნდა. ტერიტორია დაიფარა შლამით. სტიქიის შედეგად მოსახლეობის მეურნეობას დიდი ზიანი მიადგა. რეგიონში რამდენიმე ტბაც კი ჩამოყალიბდა (აღჩალა, მაჰმუდჩალა და სხვა). მოგვიანებით მდინარის სანაპირო ზოლი აღადგინეს და არაქსი პირვანდელ კალაპოტს დაუბრუნდა. ასევე მდინარის წყლის პირდაპირ ზღვაში ჩადინებას არხებით უზრუნველყვეს.

## სქოლიო
კატეგორია:სტიქიური უბედურებები აზერბაიჯანში
Katseye

**KATSEYE** — გოგონების ჯგუფი, რომელიც დაფუძნებულია ლოს-ანჯელესში, კალიფორნიაში. შედგება ექვსი წევრისაგან: მანონი, სოფია, დანიელა, ლარა, მეგანი და იუნჩაე. ჯგუფი ჩამოყალიბდა რეალითი შოუს "Dream Academy"-ის მეშვეობით, Hybe UMG-ისა და Geffen Records-ის ერთობლივი პროექტით. Katseye-ის დებიუტი 2024 წელს შედგა სინგლით "Debut", რასაც მოჰყვა მინი ალბომი "SIS" (Soft Is Strong), რომელიც გამოვიდა 2024 წლის 16 აგვისტოს.

## ისტორია 
### შერჩევა და ფორმირება 
2021 წლის ნოემბერში Hybe UMG-მ და Geffen Records-მა გამოაცხადეს გოგონების ჯგუფის წევრების ძებნა, როგორც "Hybe x Geffen Records"-ის თანამშრომლობის ნაწილი. 2022 წელს სამხრეთ კორეაში, შეერთებულ შტატებში, იაპონიასა და გაერთიანებულ სამეფოში ჩატარებული აუდიციები, მიზნად ისახავდა ჯგუფის შექმნას, რომელიც „გასცდებოდა ეროვნულ, კულტურულ და მხატვრულ საზღვრებს“.

120 000-ზე მეტი განაცხადიდან ოცი კონკურსანტი შეირჩია. რეალითი შოუში "Dream Academy"-ში მონაწილეობის მისაღებად, რომელმაც განსაზღვრა გოგონების ჯგუფის ექვსკაციანი შემადგენლობა მთელი რიგი „მისიების“ მეშვეობით. შოუს პრემიერამდე კონკურსანტებმა ერთწლიანი ტრენინგი გაიარეს ლოს-ანჯელესში და კალიფორნიაში, კორეის მომზადების სისტემაში გავრცელებული მეთოდების გამოყენებით. შოუს პრემიერა შედგა 2023 წლის 19 აგვისტოს და დასრულდა 18 ნოემბერს, რის შედეგადაც სოფია ლაფორტეზა, ლარა რაჯი, იუნჩე ჯონგი, მეგან შიენდიელი, დანიელა ავანზინი და მანონ ბანერმანი აირჩიეს ჯგუფის KATSEYE-ს შესაქმნელად.

## 2024-დღემდე
Katseye-ის ფორმირება და მათი მომზადება სადებიუტო მინი-ალბომისთვის ასახულია დოკუმენტალურ ფილმში "Pop Star Academy: Katseye", რომლის პრემიერაც დაგეგმილია 2024 წლის 21 აგვისტოს. Netflix-ის მიერ. დოკუმენტალური ფილმი გადაიღო ნადია ჰოლგრენმა. Hybe-მ და Geffen-მა ჯგუფის დებიუტის ვადები 2024 წლის 14 ივნისი გამოაცხადეს. დაადგინეს, რომ მათი პირველი მინი-ალბომის გამოშვება 2024 წლის აგვისტოში იქნება, ივნისსა და ივლისში დაგეგმილი ორი სინგლის გამოშვების შემდეგ. EP-ის შესაქმნელად Katseye თანამშრომლობდა რამდენიმე სიმღერის ავტორთან და პროდიუსერთან, მათ შორის რაიან ტედერთან და ომერ ფედისთან.

## მოწონებები  
ნიუ-იორკის მოდის კვირეულზე ამერიკული მოდის კომპანია Coach-ის გაზაფხული-ზაფხულის 2025 წლის ჩვენებაზე დასწრება, რამაც, თავის მხრივ, ისინი ბრენდის მიერ გამოშვებული კოლექციის რამდენიმე სარეკლამო მხარდაჭერასა და კონტენტში განათავსა.    *ჟურნალ „ინტერვიუს“* მთავარი რედაქტორი მელ ოტენბერგი ჟურნალ „Coach“-ს, რომელიც ჯინსის სტილში „პანკურისა“ და „პრეპი“ სტილის შერწყმით არის ცნობილი, „Katseye“-ს ბრენდისთვის იდეალურ შესატყვისად მიიჩნევს. 

## წევრები
## დისკოგრაფია
### მინი-ალბომები
### სინგლები
## ვიდეოგრაფია
### მუსიკალური კლიპები
## დაჯილდოება
### სიები
## რესურსები ინტერნეტში
*Meet the 20 Finalists for HYBE x Geffen ‘Dream Academy’ Global Girl Group Contes
*HYBE and Geffen Records to form new girl group through audition programme
*i-D
*KATSEYE (캣츠아이) "Touch" Official MV - YouTube
*KATSEYE HYBE x Geffen Dream Academy Girl Group Members, Age, MBTI, Zodiac Sign - Netflix Tudum
კატეგორია:2024კატეგორია:2025კატეგორია:სამხრეთი კორეაკატეგორია:სიმღერაკატეგორია:მუსიკაკატეგორია:სამხრეთ კორეული ჯგუფები კატეგორია: კორეული მუსიკაკატეგორია:აშშკატეგორია:ლათინური ამერიკაკატეგორია:ინდოეთიკატეგორია:ჩინეთიკატეგორია:ფილიპინებიკატეგორია:შვეიცარია
მარტოკბილასებრნი

**მარტოკბილასებრნი**, *ნარვალისებრნი*

## ტაქსონომია 
*ოჯახი ***Monodontidae***, მარტოკბილასებრნი
**გვარი †*Haborodelphis*
****Haborodelphis japonicus*
**გვარი † *Denebola*
****Denebola brachycephala*
**ქვეოჯახი *Delphinapterinae*
***გვარი *Delphinapterus*
*****Delphinapterus leucas*, თეთრი ვეშაპი
***გვარი †*Casatia*
*****Casatia thermophila*
**ქვეოჯახი *Monodontinae*
***გვარი † *Bohaskaia
*****Bohaskaia monodontoides*
***გვარი *Monodon*
*****Monodon monoceros'', მარტოკბილა

## სქოლიო
ლა-ბისბალ-დე-ფალსეტი

**ლა-ბისბალ-დე-ფალსეტი** (; ) — მუნიციპალიტეტი ესპანეთში, შედის კატალონიის ავტონომიური გაერთიანების ტარაგონის პროვინციის პრიორატის კომარკის შემადგენლობაში.  ფართობი — 14,10 კმ². მოსახლეობა — 211 კაცი (2020 წ.).

## იხილეთ აგრეთვე
* ტარაგონის მუნიციპალიტეტები

## რესურსები ინტერნეტში
* ლა-ბისბალ-დე-ფალსეტის მუნიციპალიტეტის ოფიციალური საიტი 

## სქოლიო
კატეგორია:ტარაგონის მუნიციპალიტეტები
მაჰმუდჩალის ტბა

**მაჰმუდჩალის ტბა** () – ჭაობის ტბა აზერბაიჯანში. მდებარეობს მუღანის ვაკის სამხრეთ-აღმოსავლეთ ნაწილში. ბოლო წლებში წყლის დაშრობის შედეგად, ტბა-ჭაობის ფართობი საგრძნობლად შემცირდა.

## ისტორია 
1896 წელს მომხდარი არაქსის წყალდიდობის შედეგად შეიქმნა ახალი სამი ტბა: აღჩალა, მაჰმუდჩალა და ჯავადჩალა. მჟამად, მაჰმუდჩალის ტბა ჭაობს წარმოადგენს, თუმცა, თავის დროზე ორი ნაწილისაგან შედგებოდა — მაჰმუდჩალისა და აღჩალის ტბებისაგან. ადრე ტბა მდინარე არაქსის ადიდების დროს ივსებოდა. ახლა კი ტბა მუღანის სარწყავი არხის და მდინარე ბოლგარჩაის ნარჩენი წყლით ივსება. 1965 წელს მდინარე ბოლგარჩაიზე წყალსაცავის აშენებით, ტბის ფართობი მნიშვნელოვნად შემცირდა. ამის შემდგომ ტბათა სისტემა ძირითადად არხის წყლით ივსებოდა, სადაც ზაფხულში ტბის ფართობი საგრძნობლად მცირდებოდა. მდინარე ბოლგარჩაიზე აშენებული წყალსაცავი 15 წლის გამოყენების შემდეგ სილით შეივსო და მდინარის წყალი კვლავ დაიწყო ტბაში ჩადინება.

ამჟამად ტბის ფსკერი ძირითადად სილის ფენისგან შედგება. მისი ტერიტორიის უმეტესი ნაწილი დაფარულია ჭაობიანი მცენარეებით.

## მახასიათებლები 
ტბა ზღვის დონიდან 22 მეტრით დაბლა მდებარეობს. საერთო ფართი 8 000 ჰექტარია. მაჰმუდჩალის ტბა-ჭაობის საერთო ფართობია 23 000 ჰექტარი (აღჩალის ტბასთან ერთად). ტბის ირგვლივ კლიმატი მშრალი სუბტროპიკულია. ზაფხული მშრალი და საკმაოდ ცხელია, ზამთარი კი უფრო რბილი. ზაფხულში მიმდებარე ტერიტორიებზე ტემპერატურა +29/+35 °С შორის მერყეობს, ხოლო ზამთარში +3/+6,5 °С შეადგენს. ნალექი ძირითადად გაზაფხულზე და შემოდგომაზე მოდის. წყლის მარილიანობა 16-18 პრომილეს შეადგენს.

## იხილეთ აგრეთვე 
*აღჩალის ტბა
*არაქსის წყალდიდობა

## სქოლიო
კატეგორია:აზერბაიჯანის ტბები
ომარის უღელტეხილი

**ომარის უღელტეხილი** () — უღელტეხილი აზერბაიჯანში. მდებარეობს მცირე კავკასიონის მთათა სისტემაზე მდებარე მუროვდაღის ქედზე. აკავშირებს ერთმანეთთან ქალბაჯარისა და გოიგოლის რაიონებს. სიმაღლე ზღვის დონიდან — 3 261 მეტრს შეადგენს. ყარაბაღის პირველი ომის დროს, უღელტეხილისთვის ბრძოლა ომის ერთ-ერთი სისხლიანი ეპიზოდი გახდა.

## გეომორფოლოგია
ომარის უღელტეხილი მდებარეობს „ქოროღლუს“ (3462 მ) და „გამიშის“ (3724 მ) მწვერვალებს შორის. შედგება უნაგირის ფორმის უღელტეხილისგან, რომლის აბსოლუტური სიმაღლეა 3 395 მეტრი. უღელტეხილი მოძრაობისთვის ხელმისაწვდომია მაისიდან სექტემბრის შუა რიცხვებამდე. უახლოესი დასახლება ჩრდილოეთით მდებარე სოფლები ქურდალილარი და ფირვერდილარია. ამ მიმართულებით უღელტეხილიდან 3 კმ-ში და 2 600 მეტრის სიმაღლეზე არის მდინარე ქიურაქჩაის წყარო. უღელტეხილის სამხრეთით კი მდინარე მაიდანჩაის წყაროა. ამ მიმართულებით უახლოესი დასახლებაა სოფელი იანშაყი.

## რელიეფი 
ომარის უღელტეხილიდან ორივე მიმართულებით რელიეფი ციცაბოა. უღელტეხილით მხოლოდ მაღალი გამავლობის ტრანსპორტი მოძრაობს.

## იხილეთ აგრეთვე
*მუროვდაღის ქედი

## სქოლიო
კატეგორია:აზერბაიჯანის უღელტეხილები
ძველი ფოსტა (ბელგრადი)

300px|მინი|ბელგრადის ფოსტა
**ძველი ფოსტა** () — შენობა ბელგრადში, რომელიც თავდაპირველი სახით აღარ არსებობს და ქალაქის ერთ-ერთ სიმბოლოდ მიიჩნეოდა. მდებარეობს ყოფილი რკინიგზის სადგურ ბელგრად-გლავნის მახლობლად, სავსკას ქუჩაზე, №2. იგი აშენდა ნეობიზანტიური სტილით, მომირ კორუნოვიჩის პროექტით და მეორე მსოფლიო ომის დროს იუგოსლავიის დაბომბვების შედეგად დაინგრა, რის შემდეგაც 1947 წელს აღდგენილ იქნა ფუნქციონალიზმის სტილში.

## ისტორია
### XX საუკუნე 
საფოსტო შენობა აშენდა 1920-იან წლებში და თავისი ფასადის გამო მიიჩნეოდა ერთ-ერთ ყველაზე ლამაზ შენობად ბელგრადში, ასევე ის ითვლებოდა ერთ-ერთ საუკეთესო ნამუშევრად კორუნოვიჩის შემოქმედებაში. საფოსტო შენობის არქიტექტურა აერთიანებს ექსპრესიონისტულ და მოდერნისტულ მოტივებს. ამ პროექტზე მუშაობისას კორუნოვიჩმა უარი თქვა აკადემიურ სიმკაცრეზე. 1930-იანი წლების ბოლოს საფოსტო განყოფილებაში 700-ზე მეტი თანამშრომელი მუშაობდა და შესაბამისად ითვლებოდა ბალკანეთის უდიდეს საფოსტო დაწესებულებად.

ომის შემდეგ, ახალი კომუნისტური ხელისუფლება შენობის ფასადს ზედმეტად „ბურჟუაზიულად“ მიიჩნევდა, ხოლო არქიტექტორმა პაველ კრატმა, რომელსაც შენობის რეკონსტრუქციის პროექტირება დაევალა, კორუნოვიჩის ნამუშევარი „ხალხური არქიტექტურული მემკვიდრეობის წარუმატებელი გამოყენების ტიპიურ მაგალითად“ შეაფასა და აღნიშნა, რომ იგი „სტილური ელემენტებითაა გადატვირთული“.

### XXI საუკუნე 
მას შემდეგ, რაც 2010 წლიდან დაიწყო პროექტი „ბელგრადის სანაპირო“ და სავსკას მოედნის სრული რეაბილიტაცია, ქალაქისა და ინვესტორების მხრიდან გაჟღერდა, რომ ძველი ფოსტის შენობას შეუნარჩუნდებოდა ორიგინალური, მდიდრული ფასადის იერსახე. ეროვნულმა საფოსტო სამსახურმა „Pošta Srbije“-მ განაცხადა, რომ შენობა მას აღარ სჭირდებოდა, რის შემდეგაც სახელმწიფომ, რომელიც ამ ობიექტის ოფიციალური მფლობელი იყო, მიიღო გადაწყვეტილება მისი გაყიდვის შესახებ. ამავე დროს არსებობდა ვარაუდი, რომ შენობა შეიძლება სასტუმროდ გადაკეთებულიყო. ერთ-ერთი ძირითადი სატენდერო პირობა იყო ძველი ფასადის რესტავრაცია. 2020 წლის თებერვალში ბელგრადის მერის მოადგილემ გორან ვესიჩმა განაცხადა, რომ ფასადის აღდგენა დაიწყებოდა მას შემდეგ, რაც სავსკას მოედნის სრული რეაბილიტაცია დასრულდებოდა. არქიტექტორმა და ურბანისტმა მარკო სტოიჩიჩმა ეს ინფორმაცია 2020 წლის ივლისში დაადასტურა და აღნიშნა, რომ ძველი ფოსტის შენობა იმ იერსახეს დაიბრუნებდა, რაც მას მეორე მსოფლიო ომამდე ჰქონდა. კულტურული მემკვიდრეობის დაცვის ინსტიტუტის სპეციალისტებმა განაცხადეს, რომ საფოსტო შენობა აღდგება პირვანდელი სახით, თუმცა მხოლოდ ნაწილობრივ, რადგან მას თავდაპირველი სტრუქტურა დაკარგული ჰქონდა. 2022 წლის ივნისში გამოცხადდა, რომ რემონტის დასრულების შემდეგ შენობაში განთავსდებოდა თეატრი და ბიბლიოთეკა. იმავე წლის დეკემბერში ფინანსთა მინისტრმა სინისა მალიმ ეს ინფორმაცია დაადასტურა და დაამატა, რომ იქ ასევე განთავსდებოდა სკოლა და მუზეუმი. 2023 წლის იანვარში ქალაქის ხელისუფლებამ განაცხადა, რომ რესტავრირებული შენობა 2025 წლის დასაწყისში გაიხსნებოდა. ჯერჯერობით გადაწყვეტილი არ არის, შეინარჩუნებენ თუ არა ორ კედელს, რომლებიც სავსკას ქუჩას გადაჰყურებს, თუ ისინი დაშლილი იქნება და საფოსტო შენობა თავიდან აშენდება.

## გალერეა

An_old_postcard_from_Belgrade.jpg|ძველი საფოსტო ბარათი
Old_Post_Office_in_Belgrade_during_winter.jpg|ფოსტის შენობა ზამთარში
Pošta_na_Savskom_trgu_-_panoramio.jpg|შენობის თანამედროვე ხედი

## სქოლიო
კატეგორია:ფოსტა
მარიამ ბაწაშვილი

[მარჯვნივ|მინი| მარიამ ბაწაშვილი (მარჯვნივ) და [მაქსიმა სორეგიეტა|ნიდერლანდების დედოფალი მაქსიმა 2014 წ.]]
**მარიამ ბაწაშვილი** (დ. 1 ივნისი, 1993) — ქართველი კლასიკოსი პიანისტი. 

## ბიოგრაფია 
მარიამ ბაწაშვილი ფორტეპიანოზე დაკვრას ხუთი წლის ასაკში შეუდგა ნატალია ნაცვლიშვილთან, ევგენი მიქელაძის სახელობის ცენტრალურ მუსიკალურ სკოლაში, რის შემდეგაც სწავლა გააგრძელა ვაიმარის ფერენც ლისტის მუსიკის უმაღლეს სკოლაში გრიგორი გრუზმანთან. 2014 წელს მან მოიპოვა პირველი ადგილი უტრეხტში გამართულ ფერენც ლისტის სახელობის პიანისტთა მე-10 საერთაშორისო კონკურსზე, მას შემდეგ რაც 2011 წელს უკვე გამარჯვებული იყო ვაიმარში გამართულ ფერენც ლისტის სახელობის ახალგაზრდა პიანისტთა საერთაშორისო კონკურსზე.

მომდევნო წელს მას გადაეცა არტურო ბენედეტი მიქელანჯელის პრემია, ხოლო 2016–2017 წლების სეზონში იგი იყო ევროპის საკონცერტო დარბაზების ორგანიზაციის (ECHO) პროგრამის „ამომავალი ვარსკვლავი“ მონაწილე.

2017 წლიდან მარიამ ბაწაშვილი ოფიციალურად Yamaha-ს არტისტია.

2017 წლიდან 2019 წლამდე მარიამ ბაწაშვილი იყო BBC-ის პროგრამის „ახალი თაობის არტისტები“ მონაწილე.

2019 წელს გამოვიდა მისი სადებიუტო ალბომი Warner Classics-ის ლეიბლით – *Chopin–Liszt*.

## სქოლიო
კატეგორია:დაბადებული 1 ივნისი
კატეგორია:დაბადებული 1993
კატეგორია:XXI საუკუნის კლასიკური პიანისტები
კატეგორია:ქართველი პიანისტები
კატეგორია:ცოცხალი ადამიანები
ბარამბო (კომპანია)

**შპს „ბარამბო“** — ქართული საკონდიტრო პროდუქციის მწარმოებელი კომპანია, რომლის სათაო ოფისი მდებარეობს ნატახტარში. დაარსდა 2009 წლის 11 მარტს. დაარსების შემდეგ, კომპანიამ დაიწყო სხვადასხვა სახის პროდუქციის წარმოება, შოკოლადზე დაფუძნებული ტკბილეულიდან დაწყებული, ვაფლებითა და ნაყინით დამთავრებული, რომლებიც ექსპორტზე გააქვს უკრაინაში, ჩინეთში, აზერბაიჯანში, მალაიზიასა და სინგაპურში.

კომპანია საკუთარ პროდუქციას ყიდის ბრენდული სახელწოდებით „Barambo“, ასევე მისი სხვა ბრენდებით: *Bar M*, *Barambino*, *Barambo Export*, *Harmonia*, *Pearl* და *Season*.

## სახელი 
კომპანიის სახელწოდება მომდინარეობს ქართული სიტყვიდან „ბარამბო“, რაც ლიმონის ბალზამს ნიშნავს.

## სქოლიო
კატეგორია:საქართველოს კომპანიები
ჩიხირთმა

**ჩიხირთმა** — ტრადიციული ქართული წვნიანი. ჩიხირთმას ხშირად ახასიათებენ, როგორც წვნიანს, რომელსაც თითქმის საერთოდ არ აქვს ბოსტნეულის საფუძველი. იგი მზადდება ქათმის ბულიონით და სქელდება ათქვეფილი კვერცხით (ან მხოლოდ გულებით).

## სქოლიო
კატეგორია:ქართული სამზარეულო
ლობიო (კერძი)

[მინი|ლობიო [ბაღის ქონდარი|ბაღის ქონდრითა და აჯიკით]]
**ლობიო**  — ტრადიციული ქართული კერძი, რომელიც სხვადასხვა სახის მოხარშულ ან ჩაშუშულ ლობიოს მოიცავს და ჩვეულებრივ შეიცავს ქინძს, კაკალს, ნიორსა და ხახვს. ლობიოს მრავალი ვარიაცია არსებობს, როგორც ცივი, ისე ცხელი სახით.

## ისტორია 
მიჩნეულია, რომ ლობიო წარმოშობით საქართველოდანაა. მიუხედავად იმისა, რომ კერძი შესაძლოა გაცილებით ძველი იყოს, ვიდრე თანამედროვე ქვეყნების ჩამოყალიბება, დღეს ყველაზე პოპულარული ვერსია მზადდება ლობიოთი, რომელიც ამერიკიდან ჩამოტანილია და საქართველოში მხოლოდ 1500 წლის შემდეგ გამოჩნდა. სხვა ბევრ ქართულ კერძთან მსგავსად, ლობიოც არის ცხარე. ტრადიციული რეცეპტებიდან ზოგიერთში არ გამოიყენება წითელი წიწაკა, არამედ მხოლოდ დაფქული შავი პილპილი.

## მომზადება და ინგრედიენტები 
ლობიოს მომზადების მრავალი მეთოდი არსებობს. ყველაზე გავრცელებული ცივი ვარიანტი ლობიო ნიგოზით, ჩვეულებრივ მზადდება ლობიოთი, რომელსაც ხარშავენ, შემდეგ აბლენდერებენ ან ამოლესავენ ნიორთან, ხახვთან, კაკალთან, ქინძთან, ყვითელ ყვავილთან, წიწაკასა და ძმართან ერთად, შემდეგ აჩერებენ რამდენიმე საათით ან მთელი ღამით დასამწნილებლად. ცხელი ვერსია, როგორც წესი, თეთრი ლობიოთი მზადდება.

ცხელი ლობიოს სხვა ვარიანტებში შეიძლება დამატებული იყოს ხორცი. ლობიოს წყალში და სანელებლებში გააჩერებდნენ ღამით. მეორე დღეს კი შემოდგამდნენ ცეცხლზე ან ღუმელში და ნელა ხარშავდნენ. მომზადებულ ლობიოს მიირთმევდნენ თიხის ქოთანში, მჭადთან და სხვადასხვა მწნილთან (მაგ. კომბოსტო ან კიტრი) ერთად.

ტრადიციულმა ლობიომ დროთა განმავლობაში შეიძინა სტანდარტული რეცეპტების სახე, თუმცა ინგრედიენტები ადგილმდებარეობის მიხედვით მაინც იცვლება.

## სქოლიო
კატეგორია:ქართული სამზარეულო
გორის სამხედრო ჰოსპიტალი

**გორის სამხედრო ჰოსპიტალი** სრული სახელი **საქართველოს თავდაცვის სამინისტროს გიორგი აბრამიშვილის სახელობის სამხედრო ჰოსპიტალი** — სამედიცინო დაწესებულება, რომელსაც საქართველოს თავდაცვის სამინისტრო მართავს და მდებარეობს ქალაქ გორში. თანამედროვე ფორმით ცენტრი დაარსდა 2006 წლის 15 აგვისტოს და შეცვალა საბჭოთა ეპოქის სამხედრო ჰოსპიტალი, რომელიც ადრე თბილისის ტერიტორიაზე ფუნქციონირებდა.

ჰოსპიტალი წარმოადგენს 176-საწოლიან დაწესებულებას, რომელიც უზრუნველყოფს ზოგად სამედიცინო და ქირურგიულ მომსახურებას, აგრეთვე 24-საათიან გადაუდებელ დახმარებას როგორც სამხედრო მოსამსახურეთათვის, ასევე მოქალაქეთათვის. პაციენტების დაახლოებით 25% ნებისმიერ მომენტში სამოქალაქო პირია. ჰოსპიტალი ასევე ასრულებს სასწავლო ჰოსპიტლის ფუნქციას თბილისის სახელმწიფო სამედიცინო უნივერსიტეტისათვის.

## სქოლიო
კატეგორია:საქართველოს საავადმყოფოები
ჭაჭის კოშკი

250px|მინი
**ჭაჭის კოშკი** — საათის კოშკი ბათუმში, საქართველო. ის აშენდა 2012 წელს ადგილობრივი ხელისუფლების მიერ, მისი მშენებლობა დაჯდა ერთი მილიონი ლარი.  ეს არის იზმირის საათის კოშკის (თურქეთი) ასლი. 25 მეტრის სიმაღლის კოშკს აქვს ოთხი შადრევანი.[1] შადრევნების ონკანებიდან წყლის ნაცვლად გამოედინება ქართული სასმელი ჭაჭა.

## სქოლიო
კატეგორია:საქართველოს კოშკები
ჩაშუშული

მარჯვნივ|მინი| ჩაშუშული
**ჩაშუშული** — ქართული სამზარეულოს ერთ-ერთი ტრადიციული კერძი. ხორცი (კლასიკურ რეცეპტში ხბოს ხორცი) თავდაპირველად იწვება, შემდეგ კი იხარშება პომიდვრებთან ერთად. იგი მიეკუთვნება ქართული სამზარეულოს ერთ-ერთ მთავარ ხორციან კერძებს, თუმცა ნაკლებად არის ცნობილი საქართველოს ფარგლებს გარეთ, მაგალითად, საცივის ან ჩახოხბილის მსგავსად.

## ინგრედიენტები 
[მარჯვნივ|მინი| ჩაშუშული [ფინეთი|ფინეთში, ესპუში]]
კერძის ძირითადი ინგრედიენტებია ხორცი (კლასიკურ რეცეპტში ხბო, თუმცა სულ უფრო ხშირად გამოიყენება საქონლის ხორცი და ცხვრის ხორცი იშვიათად) და პომიდორი (ან ტომატის პასტა). ზოგიერთ რეცეპტში ასევე გამოიყენება ბულგალური წიწაკა, ხშირად ყვითელი და მწვანე წიწაკის კომბინაცია. აუცილებელ კომპონენტებად ითვლება ხახვი და ნიორი. ტრადიციულად იყენებენ მარილსა და პილპილს, ხოლო სანელებლებში, აჯიკას, ქინძის სუნელს (ხმელი სუნელების ნარევი), ოხრახუშს, კამას, ქინძს, დაფქულ ქინძის მარცვალს და წითელ წიწაკას.

## მომზადება 
ხორცს ჭრიან პატარა ნაჭრებად და წვავენ მაღალ ტემპერატურაზე ღრმა ტაფაში, ქვაბში ან კლასიკური რეცეპტის მიხედვით კაზანში. როცა ხორციდან გამოყოფილი სითხე აორთქლდება, მას უმატებენ დაჭრილ ხახვს. როცა ხახვი დარბილდება, ემატება ადუღებული წყალი და კერძი იწყებს ჩაშუშვას დაბალ ცეცხლზე, საჭიროებისამებრ ემატება წყალი.

როდესაც ხორცი თითქმის მზად არის, მას ამატებენ გაფცქვნილ პომიდვრებს (ახალს ან საკუთარი წვენით კონსერვირებულს), ტომატის პასტას, სანელებლებს და ცოტა ხნით ადრე წვრილად დაჭრილ მწვანილს.

სერვირება ხდება კეცზე, გარნირის გარეშე ან ლავაშსა და თეთრი ღვინოსთან ერთად.

## სქოლიო
კატეგორია:ქართული ხორცის კერძები
G8-ის 39-ე სამიტი

**G8-ის 39-ე სამიტი**, *დიდი რვიანის ოცდამეცხრამეტე სამიტი* (; 17-18 ივნისი, 2013) — რვა უდიდესი ინდუსტრიული სახელმწიფოს არაოფიციალური შეხვედრა გაერთიანებულ სამეფოში, ჩრდილოეთ ირლანდიის საგრაფო ფერმანაში, ლოხ-ერნის რეზორთში.

დიდი შვიდიანის (G7) სამიტი იყო არაოფიციალური ფორუმი, რომელიც აერთიანებდა უდიდესი ინდუსტრიული ქვეყნების ხელმძღვანელებს: საფრანგეთი, დასავლეთ გერმანია, იტალია, იაპონია, დიდი ბრიტანეთი, შეერთებული შტატები, კანადა, და ევროკომისიის პრეზიდენტი (ოფიციალურად შეუერთდა 1981 წელს).  1997 წელს ჯგუფს დაემატა ახალი წევრი რუსეთის სახით, რის გამოც მან მიიღო ახალი სახელი — დიდი რვიანი (G8). ეს და მომდევნო სამიტები, არ იყო თავდაპირველად ჩაფიქრებული, როგორც მისი უფრო ფართო საერთაშორისო ინსტიტუტებთან დაკავშირების მცდელობა. აღნიშნული სამიტები მოიტანა აუცილებლობამ, რომელთა ინიციატორები იყვნენ საფრანგეთის პრეზიდენტი — ვალერი ჟისკარ-დ’ესტენი და დასავლეთ გერმანიის კანცლერი — ჰელმუტ შმიდტი. სწორედ მათი ინიციატივით შედგა დიდი ექვსიანის (G6) პირველი არაოფიციალური შეხვედრა 1975 წელს.

## ლიდერები სამიტზე
მინი|სამიტის მონაწილეები
G8 არის არაოფიციალური ყოველწლიური ფორუმი კანადის, ევროკომისიის, საფრანგეთის, გერმანიის, იტალიის, იაპონიის, რუსეთის, გაერთიანებული სამეფოსა და შეერთებული შტატების ლიდერებისთვის.

დიდი რვიანის ოცდამეცხრამეტე არაოფიციალური სამიტის ძირითადი წევრები იყვნენ:

## განხილული საკითხები
სამიტი ჩაფიქრებული იყო, როგორც მის წევრებს შორის არსებული უთანხმოების მოგვარების საშუალება. წმინდა პრაქტიკული თვალსაზრისით, სამიტის წევრებს მიეცათ საშუალება გაეწიათ ერთმანეთისთვის დახმარება რთული ეკონომიკური პრობლემების მოსაგვარებლად.

## გალერეა

File:Stephen Harper by Remy Steinegger Infobox.jpg|'***სტივენ ჰარპერი, პრემიერ-მინისტრი
File:François Hollande - 2017 (27869823159) (cropped 2).jpg|****ფრანსუა ოლანდი, პრეზიდენტი
File:Angela Merkel 2019 cropped.jpg|****ანგელა მერკელი, კანცლერი
File:Enrico Letta daticamera.jpg|****ენრიკო ლეტა, პრემიერ-მინისტრი
File:Shinzō Abe 20120501 (cropped).jpg|****შინძო აბე, პრემიერ-მინისტრი
File:Vladimir Putin official portrait (cropped).jpg|****ვლადიმერ პუტინი, პრეზიდენტი 
File:David Cameron official.jpg|****დევიდ კამერონი, პრემიერ-მინისტრი
File:President Barack Obama, 2012 portrait crop.jpg|****ბარაკ ობამა, პრეზიდენტი 

File:José Manuel Barroso (cropped).jpg|****ჟოზე მანუელ ბაროზუ, ევროკომისიის პრეზიდენტი 
File:Herman Van Rompuy 675.jpg|****ჰერმან ვან რომპეი, საბჭოს პრეზიდენტი 
File:Enda Kenny (2012) (cropped).jpg|**********მოწვეული ლიდერი*'ენდა კენი, პრემიერ-მინისტრი და ევროპის კავშირის საბჭოს თავმჯდომარე

## რესურსები ინტერნეტში
* G8 summit website by the British Government
* G8 summit official photographic gallery
* University of Toronto: G8 Research Group, G8 Information Centre

## სქოლიო
039